പരമപഞ്ചകം


പരമപഞ്ചകം
(കുമാരനാശാന്റെ ആദ്യകാലത്തെ ഒരു സ്തോത്രകൃതി)

നിരയാ നിരയാ‍യ് നിരയായ്
നിരയാംഭോധിക്കു നിയതാകലത്തായ്
വരയാ വരയാ വരയായ്
വരയാറും വിട്ട വരയെ വന്ദിക്കാം.

മറവാ മറവായ് മറവായ്
മറവാവതല്ലാത മണിവിളക്കായി
നിറവാ നിറവായ് നിറവായ്
നിരവായമൃതായ നിലയെ വന്ദിക്കാം.

തിരയാ തിരയാ തിരയായ്
തിരയാറീടുന്ന തിരുവരുൾക്കടലായ്
പരയാ പരയാ പരയാ
പരയാ പരയായ് പദവി വന്ദിക്കാം.

തിരയാതിരിയാതിരിയായ്
തിരയാദരിയാത യെരിയുമെരിയായി
പിരിയാ പിരിയാപിരിയായ്
പിരിയാതരുളുന്ന പിടിയെ വന്ദിക്കാം.

മറയാ മറയാ മറയായ് 
മായാലറിയാത മതിയിലും മതിയായ്
പറയാ പറയാ പറയായ്
പറയാവതല്ലാത പദയുഗം പണിയാം.

കുമാരനാശാന്റെ സ്തോത്രകൃതികൾ
പഞ്ചകങ്ങൾ